stanford-oval/wikipedia huggingface dataset:
Aino Huilaja

Aino Huilaja (s. 2. kesäkuuta 1982 Kittilä) on suomalainen toimittaja ja kirjailija. Huilaja työskenteli kolmetoista vuotta MTV:n uutistoimituksessa toimittajana ja uutisankkurina sekä loppuaikoina Huomenta Suomen juontajana. Vuonna 2019 Huilaja irtisanoutui työstään. Tämän jälkeen Huilajan ja hänen puolisonsa Jerry Ylkäsen uudeksi kodiksi tuli pakettiauto, jolla he ovat kiertäneet ympäri Eurooppaa.
Huilaja on kirjoittanut pakettiautoelämästä kaksi kirjaa. Ensimmäinen teos Pakumatkalla ilmestyi Otavan kustantamana vuonna 2021. Sen jatko-osa Paluumatkalla julkaistaan syksyllä 2023. Huilaja ja Ylkänen kuvasivat vuosina 2021–2022 dokumentaarisen tv-sarjan Van Life – Elämäni Roadtrip, joka esitettiin Yle:n TV1:ssä ja Areenassa keväällä 2023.
Teokset

Pakumatkalla.  (Kuvat: Jerry Ylkänen)  Helsinki:  Otava, 2021.  ISBN 978-951-1-36782-6.
Paluumatkalla.  (Kuvat: Jerry Ylkänen)  Helsinki:  Otava, 2023.  ISBN 978-951-1-45657-5.  (Arvioitu ilmestymisajankohta lokakuu 2023.)
Ain’t My Bitch

| ”Ain’t My Bitch” Metallica |
| --- | --- | --- |

Kappaleen tiedot
 Albumilta: Load
 Julkaistu: 3. heinäkuuta 1996
 Tekijä(t): James Hetfield Lars Ulrich
 Tyylilaji: heavy metal
 Kesto: 05.04
 Levy-yhtiö: Elektra
Loadin muut kappaleet
|   | ”Ain’t My Bitch” 1 | ”2 X 4” 2 |
Ain’t My Bitch on yhdysvaltalaisen heavy metal -yhtye Metallican kappale ja promo-single yhtyeen albumilta Load. Kappaleen ovat säveltäneet James Hetfield sekä Lars Ulrich. Kappale nousi Yhdysvalloissa Hot Mainstream Rock Tracks -listan sijalle 15.
Kokoonpano

James Hetfield – laulu, rytmikitara
Kirk Hammett – soolokitara
Jason Newsted – bassokitara, taustalaulu
Lars Ulrich – rummut
Aiheesta muualla

Discogs
Akmal Shaikh

Akmal Shaikh (5. huhtikuuta 1956 – 29. joulukuuta 2009) oli pakistanilaista syntyperää ollut brittiläinen huumerikollinen, joka tuomittiin Kiinassa kuolemaan ja teloitettiin 29. joulukuuta 2009. Tuomion perusteena oli ollut huumeiden salakuljetus. Shaikh väitti matkustaneensa Kiinaan pyrkiäkseen poptähdeksi ja levyttääkseen kappaleensa "Come Little Rabbit", jonka avulla hän uskoi saavansa maailmanrauhan aikaiseksi.
Rangaistukset huumausaineiden salakuljetuksesta ovat Kiinassa ja Kaakkois-Aasiassa erityisen ankaria, kuolemantuomio on tavanomainen rangaistus salakuljetuksesta. Taustalla on Englannin Itä-Intian kauppakomppanian 1800-luvulla harjoittama rikollinen oopiumin salakuljetus Kiinan markkinoille ja salakuljetustoiminnan tukemiseksi käydyt lukuisat oopiumsodat.
Kansainvälinen reaktio

Britannian hallitus tuomitsi teloituksen jyrkästi. Mieleltään sairaan ihmisen tuomitseminen kuolemaan herätti kansainvälistä järkytystä. Myös ihmisoikeusjärjestöt ovat tuominneet teloituksen, sillä omaisten ja Shaikin tukijoiden mukaan Shaik sairasti kaksisuuntaista mielialahäiriötä ja oli siten helposti manipuloitavissa. Shaikhilla ei kuitenkaan ollut potilaskertomusta tukemaan tätä väitettä. Kiinalainen tuomioistuin ei sallinut asiantuntijan kutsumista tutkimaan Shaikhia Britannian pää- ja ulkoministerin sekä omaisten vetoomuksista huolimatta. Shaikh sanoi, ettei tiennyt huumeista, ja sukulaisten mukaan hänet oli huijattu lähtemään Kiinaan.
Aili Kari

Aili Lucina Kari (22. huhtikuuta 1899 – 16. heinäkuuta 1994) oli suomalainen elokuva-alalla työskennellyt toimistopäällikkö, tuotantosihteeri ja elokuvanäyttelijä.
Aili Karin vanhemmat olivat pilapiirtäjä, näyttelijä ja kiertuenäyttämön johtaja Kaarlo Kari ja näyttelijä Naimi Kari. Hänen veljiään olivat elokuvaaja Eino Kari ja Suomi-Filmin palveluksessa kuvausapulaisena toiminut Kullervo Kari (1903–1981).
Aili Kari tuli Suomi-Filmin palvelukseen marraskuussa 1921 toimistovirkailijaksi ja kirjanpitäjäksi. Vuodesta 1923 alkaen hän toimi myös tuotantosihteerinä Suomi-Filmin tuottamissa elokuvissa ja hän esiintyi lisäksi sivuosissa joissain elokuvissa. Kun Erkki Karu erosi Suomi-Filmin palveluksesta syksyllä 1933 ja perusti Suomen Filmiteollisuus -yhtiön, Aili Kari siirtyi uuden yhtiön palvelukseen toimistopäälliköksi ja hän hoiti jatkossa yhtiön toimisto- ja taloustehtäviä. Hän hoiti näitä tehtäviä aina vuoteen 1965 saakka, jolloin Suomen Filmiteollisuus teki vararikon.
Elokuvia, joissa Aili Kari oli tuotantosihteerinä

Nummisuutarit (1923)
Myrskyluodon kalastaja (1924)
Murtovarkaus (1926)
Muurmanin pakolaiset (1927)
Nuori luotsi (1927)
Aatamin puvussa... ja vähän Eevankin (1931)
Tukkipojan morsian (1931)
Elokuvia, joissa Aili Kari oli näyttelijänä

Rautakylän vanha parooni (1923), Lisette Hallström nuorena
Meidän poikamme (1929), nainen kansanjuhlissa
Rovastin häämatkat (1931), Anni Keihänen, rovastin tytär
Ain’t Talkin’ ’Bout Love

| ”Ain’t Talkin’ ’bout Love” Van Halen |
| --- | --- | --- |

Singlen tiedot
 Albumilta: Van Halen
 Julkaistu: 1978
 Tuottaja(t): Ted Templeman
 Tyylilaji: hard rock
 Kesto: 03.49
 Levy-yhtiö: Warner Music Group
Van Halenin muut singlet
| ”Jamie’s Cryin” 1978 | ”Ain’t Talkin’ ’Bout Love” 1978 | ”Dance the Night Away” 1979 |
”Ain’t Talkin’ ’Bout Love” on hard rock -yhtye Van Halenin kappale yhtyeen esikoisalbumilta Van Halen (1978). Samana vuonna kappale julkaistiin myös singlenä.
Kitarariffin varassa etenevä kappale on yhtyeen ensimmäisiä hittejä ja tunnetuimpia kappaleita. Apollo 440 -niminen konemusiikkiyhtye käytti kappaleen riffiä hitissään ”Ain’t Talkin’ ’bout Dub” (1997).
Singlen kappaleet

”Ain’t Talkin’ ’Bout Love” – 3:49
Kokoonpano

David Lee Roth – laulu
Eddie Van Halen – kitara
Michael Anthony – basso
Alex Van Halen – rummut
Albertbrücke

| Albertbrücke |
| --- | --- |
 Albertbrücke Dresdenissä
Ylittää:  Elbe
Sijainti:  Dresden, Saksa
Siltatyyppi:  kiviholvisilta
Pisin jänneväli:  31 m
Pituus:  325 m
Avattu liikenteelle:  1877
Koordinaatit:  51°03′26″N, 013°46′16″E
Lisää silta-artikkeleitaArkkitehtuurin teemasivulla
Albertbrücke on kivinen holvisilta saksalaisessa Dresdenin kaupungissa, Saksin osavaltiossa. Se on Dresdenin sisäkaupungin neljästä Elbejoen ylittävästä sillasta itäisin. 316 metriä pitkä silta on nimetty Saksia vuosina 1873–1902 hallinneen kuningas Albertin mukaan. Sillassa on 14 holvikaarta, joista neljä keskimmäistä on leveydeltään 31 metriä ja reuna-aukkojen leveys vaihtelee 12,7 metristä 17 metriin. Wehrmachtin 7. toukokuuta 1945 sillan molemmista päistä räjäyttämät kuusi holvia on korjattu vuonna 1946 teräsbetonirakenteisina. Korjatut kaaret verhoiltiin hiekkakivellä, josta silta on rakennettu.
Silta rakennettiin vuosina 1875–1877 ja se sai nimekseen König-Albert-Brücke. Toisen maailmansodan vauriot kunnostettiin seuraavana vuonna. Itä-Saksan aikana silta kantoi nimeä Brücke der Einheit. Nykyinen nimi sillalla on ollut vuodesta 1990.
Aiheesta muualla

Kuvia tai muita tiedostoja aiheesta Albertbrücke Wikimedia Commonsissa
Daniel Wheeler

Daniel Wheeler (1771–1840) oli englantilainen maatalouden uudistaja, kveekari ja lähetyssaarnaaja.
Armeija

Daniel Wheeler syntyi Lontoossa. Hänen vanhempansa kuolivat hänen ollessaan nuori, ja 12-vuotiaana hän liittyi merivoimiin. Tuolloin Englannin ja Ranskan välillä oli jatkuvasti sotia, joihin hän osallistui hyvällä menestyksellä. Myöhemmin hän liittyi maavoimiin ja taisteli Alankomaissa. Vuonna 1795 hän purjehti rykmenttinsä kanssa Länsi-Intiaan. Alus joutui hirmumyrskyyn ja miehistöä vaivasi sairaudet. Myös Wheeler oli lähellä kuolemaa. Tämä sai hänet ajattelemaan elämän tarkoitusta ja hän päätti erota palveluksesta.
Maanviljelijä

Wheeler muutti siskonsa luokse Sheffieldiin. Hänen siskonsa Barbara ja tämän mies olivat kveekareita. Wheeleristä tuli myös kveekari vuonna 1897. Hän meni naimisiin Jane Bradyn kanssa, joka oli myös kveekari. He saivat kuusi lasta. Wheeler työskenteli Sheffieldissä viljakauppiaana, mutta vuonna 1809 kasvava perhe muutti lähistöllä olevalle maatilalle. Wheelerillä ei ollut kokemusta maanviljelystä, mutta kova työ ja halu oppia maanviljelyä saivat hänen maatilansa menestymään.
Pietari

Venäjän keisari Aleksanteri I halusi kuivattaa Pietarin lähellä olevat suot. Daniel Wheeler ilmoittautui vapaaehtoiseksi ja hän vakuutti keisarin suunnitelmallaan. Hän muutti perheineen Venäjälle vuonna 1817. He asettuivat Pietarin lähettyvillä olevaan Ohtaan. He alkoivat kuivata suota. Apunaan heillä oli venäläisiä sotilaita kaivamassa kuivatusojia. He kuivasivat 1000 hehtaaria maata viljelyskäyttöön, ja vuonna 1819 he saivat ensimmäisen sadon, joka oli erinomainen. He laajensivat kuivatustöitä ensin Volkovaan (Sutela) ja vuosina 1826–1832 kolmanteen kohteeseen Shushariin (Suosaari).
Lähetystyö

Wheeler tunsi kutsumuksen lähteä lähetystyöhön. Hänen poikansa William ja Daniel Jr. ottivat maatilat hallintaansa. Heidän äitinsä Jane jäi poikien luokse Venäjälle nuorimpien lastensa Jennyn ja Joshuan kanssa. Kuitenkin pian vuonna 1832 sekä Jane että Jenny kuolivat. Daniel Wheelerin poika Charles seurasi isäänsä lähetystyömatkalla. Matka kulki Rio de Janeiron, Australian, Tahitin, Sandwichsaarten ja Havaijin kautta takaisin Australiaan. Hän palasi Lontooseen vuonna 1838, jonka jälkeen hän matkusti Venäjälle tapaamaan perhettään ja käydäkseen vaimonsa Janen ja tyttärensä haudoilla. Sitten hän purjehti yksin Pohjois-Amerikkaan, missä hän vietti suurimman osan vuodesta 1839. Palattuaan samana vuonna Eurooppaan, hänen poikansa Charles kuoli. Seuraavana vuonna 1840 hän matkusti jälleen Pohjois-Amerikkaan, missä hän kuoli vielä samana vuonna ja haudattiin New Yorkiin.
Wheelerit ja Finlayson

Wheelerin suvulla oli suuri vaikutus Finlaysonin tehtaan syntyyn ja kehitykseen vuosina 1819–1844.
Wheelerit ja Finlayson > Daniel Wheeler

Daniel Wheeler vanhempi on ollut ilmeisesti vaikuttamassa James Finlaysoniin vuonna 1819, kun hän on ollut aikeissa perustaa tehdasta Tampereelle. James Finlayson oli myös kveekari, joka asui Pietarissa.
Wheelerit ja Finlayson > William Wheeler

Daniel Wheelerin poika William Wheeler (k. 1836) oli Ferdinand Uhden kanssa järjestelemässä Finlaysonin tehtaan ostoa James Finlaysonilta vuonna 1835. Hän kävi Tampereella katsomassa tehdasta ennen tarjousta. Lopulta tehtaan kaupoista sovittiin vuonna 1836. Tehtaan omistajiksi tulivat Georg Adolf Rauch ja Carl Samuel Nottbeck. William Wheeler oli äänetön yhtiökumppani ja Ferdinand Uhdesta tuli tehtaan isännöitsijä. William Wheeler kuoli vielä samana vuonna 1836.
Wheelerit ja Finlayson > Sarah Wheeler

Daniel Wheelerin tytär Sarah Wheeler (1807–1867) peri William Wheelerin kuoltua hänen osuutensa Finlaysonista.
Wheelerit ja Finlayson > Joshua Wheeler

Daniel Wheelerin poika Joshua Wheeler (k. 1841) oli mukana järjestelemässä puuvillatilausta Finlaysonin tehtaille Liverpoolissa vuonna 1837.
Wheelerit ja Finlayson > Daniel Wheeler Jr.

Daniel Wheelerin poika Daniel Wheeler Jr. (k. 1848) tuli mukaan Finlaysonin toimintaan vuonna 1841. Hän matkusti Tampereelle kesäkuussa 1841. Yhtiön viralliseksi osakkaaksi hän tuli vuonna 1842, kun yhtiösopimukseen oli kirjattu pykälä orjuuden vastustamisesta. Se oli kveekareille tärkeä tavoite. Suurin osa Finlaysonin käyttämästä puuvillasta oli lähtöisin Yhdysvaltain etelävaltioista, joissa käytettiin orjatyövoimaa. Puuvillan lisäksi Daniel Wheeler Jr. toimi aktiivisesti myös koneiden ja laitteiden hankinnassa Englannista. Hän oli yhtiön osakkaana vuosina 1841–1847.
Aaron Ekblad

| Aaron Ekblad |
| --- | --- |

Henkilötiedot
Syntynyt: 7. helmikuuta 1996 (ikä 28) Windsor, ON, Kanada
Kansalaisuus:   Kanada
Jääkiekkoilija
Lempinimi:  Shrek, Ek
Pelipaikka:  puolustaja
Maila:  oikea
Pituus:  193 cm
Paino:  100 kg
Seura
Seura:  Florida Panthers
Sarja:  NHL
Pelinumero:  5
Pelaajaura
Pääsarjaura:  2014–
NHL-varaus:  1. varaus, 2014 Florida Panthers
KHL-varaus:  171. varaus, 2013 Vitjaz Tšehov
Aaron Ekblad (s. 7. helmikuuta 1996 Windsor, Ontario, Kanada) on kanadalainen jääkiekkopuolustaja, Stanley Cup -voittaja ja maailmanmestari, joka pelaa NHL-joukkue Florida Panthersissa. Joukkue varasi hänet NHL:n varaustilaisuuden 2014 ensimmäisenä pelaajana. Ekblad vahvuuksiin kuuluvat koko, ulottuvuus, voima, luistelu, hyökkäyspään pelaaminen, pelikäsitys, laukaus ja kahden suunnan pelaaminen. Ekblad asettaa toisinaan myös liikaa paineita onnistumisesta itselleen. Hän on maailmanmestari vuodelta 2015.
Ura > Maajoukkueura

| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Tšekki 2015 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Břeclav 2013 | jääkiekko |  |
Ekblad kuului maailmanmestaruuden voittaneeseen Kanadan joukkueeseen Tšekissä 2015. Hän teki kilpailuissa neljä maalia, eniten puolustajista. Hän pelasi myös alle 20-vuotiaiden maailmanmestaruuskilpailuissa vuonna 2014. Hän pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän voitti kultaa. Ekblad toimi Kanadan kapteenina ja oli turnauksen tehokkain puolustaja tehopistein 2+3=5.
Ekblad edusti Canada Ontarion joukkuetta World U-17 Hockey Challengessa vuosina 2012 ja 2013. Hän voitti ensimmäisestä turnauksesta pronssia ja toimi joukkueensa varakapteenina. Jälkimmäisessä turnauksessa Ekblad toimi Canada Ontarion kapteenina.
Muuta

Ekbladin isoveli Darien on pelannut jääkiekkoa maalivahtina. Veljesten isoisoisä on lähtöisin Ruotsista.
Combaticon

| Combaticonit |
| --- | --- |
 Combaticonit The Transformers -jaksossa Starscream's Brigade.
Ensiesiintyminen:  (1985)
Henkilötiedot
Koko nimi:  Combaticon
Asema:  Huippusotilaat
Ryhmäsidokset:  Decepticonit
Sukupuoli:  Mies
Combaticonit ovat kuvitteellisia robotteja alkuperäisestä The Transformers -sarjasta "Generation 1" ja sarjakuvasta. Ne esiintyvät myös Robots in Disguise-sarjassa.
Combaticonit ovat pahojen Decepticonien alaryhmä, johon kuuluu viisi jäsentä: Brawl, Vortex, Swindle, Blast Off ja niiden johtaja Onslaught.
Combaticonit ovat Decepticonien sotureiden eliittiä, ja jokainen soturi on oma yhden miehen armeija. Tästä syystä jokainen niistä on myös erittäin itsenäinen. Tämä usein johtaa siihen, että jokainen on antamassa käskyjä tai ohjastamassa ryhmää. Combaticonit muuntautuvat sotilasajoneuvoiksi. Yhdessä ne muodostavat jättiläisrobotti Bruticuksen, joka on niin sanottu täydellinen soturi.
Jäsenet > Onslaught

Combaticonien komentaja, joka on loistava taktikko. Onslaught muuntautuu tykkitornia takavaunussa kantavaksi sotilasajoneuvoksi. Onslaught toimii Combaticonien muodostaman Bruticuksen ruumiin keskiosana. Motto: "Mieli on suurin ase."
Jäsenet > Brawl

Brawl on aina puhumassa. Hänellä on huonot hermot ja hän rakastaa sotimista. Brawl muuntautuu tankiksi ja toimii Combaticonien muodostaman Bruticuksen vasempana jalkana. Alkuperäisessä sarjakuvassa hänen pahamainen puheliaisuutensa osoittautuu hänen lopulliseksi tuomiokseen. Optimus Primen kuolemasta sekaisin oleva Megatron rusentaa raivoissaan Brawlin pään hajalle paljain käsin ja heittää hänet päin seinää. Motto: "Minut rakennettiin villiksi."
Jäsenet > Vortex

Muuntautuu helikopteriksi. Hän pystyy vetämään vihollisensa roottoriensa imuun. Vortex muodostaa Bruticuksen vasemman käden. Motto: "Olen Vortex, lennä minulla - jos uskallat!"
Jäsenet > Swindle

Swindle muuntautuu maastoautoksi, jossa on tykki takana. Swindle on enemmän kauppamies kuin taistelija. Hän yrittää aina pyytää hintaa kaikesta. Hän muodostaa Bruticuksen oikean jalan. Motto: "Käydään kauppaa eikä sodita."
Jäsenet > Blast Off

Blast Off muuntautuu avaruussukkulaksi, ja viettää enemmän aikaa avaruudessa kuin itse taistelukentällä. Blast Off muodostaa Bruticuksen oikean käden ja osan Bruticuksen rinnasta. Motto: "Tuhoan Autoboteja vapaaehtoisesti, en käskystä."
Jäsenet > Bruticus

Bruticus on viiden Combaticonin muodostama jättiläissoturi. Hänessä yhdistää kaikkien viiden äly, strategia, tietous ja kyvykkyys -kyvyt. Hän on "täydellinen soturi", joka tottelee täsmällisesti käskyjä. Bruticus pystyy myös hyödyntämään kaikkien viiden Combaticonien kykyjä kehossaan, tehostaakseen omaa tuhovoimaansa. Hänen ainoa huono puolensa on hänen fyysinen hitautensa, mikä tekee hänestä helpon maalin. Eräiden lähteiden mukaan Bruticus oli Globenissa Suomen puolella vuonna 1995 Suomen voittaessa jääkiekon maailmanmestaruuden. Animaatiosarjassa paljastui myös hänen pahin heikkoutensa: Starscream valmisti Bruticuksen selkään hätäkytkimen, jota iskemällä hän lamautuu täysin. Kytkin on piilossa Bruticuksen selässä olevien tykkitornien alla.
The Transformers

Generation 1:den animaatiosarjassa Combaticonit tulivat mukaan toisella tuotantokaudella, jaksossa Starscream's Brigade. Murhayrityksen jälkeen Megatron karkotti Starscreamin, joka päätti koota oman armeijansa Megatronia vastaan. Starscream matkusti Cybertronille ja varasti sen arkistoista kapinoivien Decepticonien aivokeskukset, joiden kehot Megatron oli aikoja sitten tuhonnut rangaistukseksi tottelemattomuudesta. Starscream vei ne maahan ja rakensi vanhoista, Toisen Maailmansodan aikaisista sotilaskulkuneuvoista Combaticon-armeijan. Näin Combaticonit syntyivät uudelleen. Ryhmä oli tottelematon, mutta Starscream sai nämä hallintaansa säätelemällä lukon avulla näiden polttoaineen saantia.
Myöhemmin Starscream onnistui Bruticuksen avulla melkein saamaan Decepticonien johtajuuden. Stunticonit onnistuivat kuitenkin pysäyttämään Bruticuksen viime hetkellä. Megatron karkotti sekä Combaticonit että Starscreamin maapallolta ja Decepticoneista. Tämän jälkeen Combaticonit valtasivat Cybertronin Shockwaven valvoman Decepticon-alueen. Combaticonit yrittivät muuttaa Maapallon kiertorataa niin, että se törmäisi aurinkoon. Liittoutuneet Autobotit ja Decepticonit kuitenkin pysäyttivät Combaticonit. Lopulta Megatron sai ohjelmoitua Combaticonit ja Bruticuksen uudelleen ja sai näistä itselleen uskollisia palvelijoita.
Transformers: Energon

Transformers: Energonissa häntä kutsuttiin nimellä Bruticus Maximus (japanilaisessa versiossa edelleen vain nimellä Bruticus). Hän oli yksi super-energonin vartioista, jotka vaipuivat koomaan. Monia vuosia myöhemmin Megatron herätti heidät ja hän liittyi yhdessä Constructicon Maximuksen kanssa Megatronin (muuttui pian Galvatroniksi) joukkoihin, Superion Maximuksen kuitenkin liityttyä Autoboteihin. Bruticus Maximus kuoli myöhemmin taistelussa Superion Maximusta vastaan tämän annettua Constucticon Maximukselta varastamallaan kädellä vaarallisen iskun, joka räjäytti hänet. Bruticus Maximus koostui G1-sarjan versionsa tapaan viidestä Combaticonista. Hän kuitenkin pysyi koko sarjassa olonsa aikana Bruticus Maximuksen hahmossa ja jakaantui Combaticoneiksi vain muuttuessaan ajoneuvomuotoihinsa, eikä Combaticonien nimet paljastettiin vain leluversioissa: Barricade, Blackout, Blight, Kickback ja Stormcloud.
Aiheesta muualla

Lisätietoa Combaticoneista TFWIKI.Netissä, Transformers-aiheisesta wikiassa
Transformers
Viiden Combaticonin muodostama soturi, Bruticus.
Aarogya Setu

| Aarogya Setu |
| --- | --- |

Kehittäjä:  Intian kansallinen tietotekniikkakeskus
Kehityshistoria
Ensijulkaisu:  Huhtikuu 2020
Tiedot
Ohjelmistotyyppi:  Mobiilisovellus
Käyttökielet:  Hindi, englanti, tamili, telugu, kannada, punjabi, bengali, odia, gurajati, marathi
Alusta:  Google Play, App Store, KaiOS
Aiheesta muualla
Verkkosivusto
Versiohallinta
Aarogya Setu (Hindi: Silta vapauteen sairaudesta, Aa on ilman, rogya on tauti ja setu on silta) on avoimen lähdekoodin intialainen mobiilisovellus koronaviruksen tartuntaketjujen jäljitykseen, tartuntojen kartoittamiseen ja oireiden itsearviointiin. Sovelluksen on kehittänyt Intian elektroniikan ja tietotekniikan ministeriön alainen kansallinen tietotekniikkakeskus (MeitY).
Sovellus asennettiin 100 miljoonaa kertaa 40 päivässä. Intian hallitus julkaisi 26. toukokuuta 2020 Android-version lähdekoodin Githubissa, jonka jälkeen on tarkoitus julkaista iOS-version lähdekoodi ja rajapinnan dokumentaatio. Hallitus on myös käynnistänyt ohjelman sovelluksen ohjelmointivirheiden jäljittämiseksi.
Yleistä

Sovelluksen tarkoitus on levittää tietoisuutta koronaviruksesta ja yhdistää tärkeät koronavirukseen liittyvät terveyspalvelut Intian kansalle. Sovellus täydentää terveysministeriön aloitteita eristää koronavirus ja jakaa parhaita käytäntöjä ja neuvoja. Se on seurantasovellus, joka käyttää älypuhelimen GPS- ja Bluetooth-ominaisuuksia seuraamaan koronavirusinfektiota. Sovellus on saatavana Android- ja iOS-käyttöjärjestelmiin. Bluetoothin avulla se pyrkii määrittämään riskin jos joku on ollut lähellä (kahden metrin) koronavirustartunnan saanutta skannaamalla läpi Intian tunnettujen tapausten tietokantaa. Sijaintitietoja hyödyntämällä se määrittää käytettävissä olevan tiedon perusteella, kuuluuko sijainti yhdelle tartunnan saaneista alueista.
Aarogya Setu on päivitetty versio aikaisemmasta Corona Kavach -nimisestä sovelluksesta (jonka kehitys on lopetettu), jonka Intian hallitus julkaisi aiemmin.
Tekniset yksityiskohdat

Aarogya Setussa on neljä osa-aluetta:
Käyttäjän tila (kertoo riskin koronavirustartunnasta käyttäjälle)
Itsearviointi (auttaa käyttäjiä tunnistamaan oireet ja riskiprofiilin)
Koronaviruksen päivitykset (antaa päivityksiä paikallisista ja kansallisista COVID-19- tapauksista)
E-pass-integraatio (Jos sitä käytetään E-passin kanssa, se on saatavilla)
Sovellus kertoo, kuinka monta COVID-19-positiivista tapausta on todennäköisesti 500 metrin, 1 kilometrin, 2 kilometrin, 5 ja 10 kilometrin päässä käyttäjästä.
Sovellus on rakennettu alustalle, joka tarjoaa ohjelmointirajapinnan jotta muut tietokoneohjelmat, mobiilisovellukset ja verkkopalvelut voivat hyödyntää Aarogya Setun tarjoamia toimintoja ja dataa.
Julkaisu

Aarogya Setu ylitti viisi miljoonaa latausta kolmen päivän kuluessa sen julkaisusta, tehden siitä suosituimman Intian hallituksen sovelluksen. Siitä tuli suositumpi kuin Pokemon Go maailman nopeiten kasvavana mobiilisovelluksena, ja sillä on yli 50 miljoonaa asennusta 13 päivän kuluttua julkaisusta Intiassa 2. huhtikuuta 2020. Se saavutti 100 miljoonaa asennusta 13. toukokuuta 2020 mennessä, eli 40 päivän kuluttua sen julkaisusta.
Intian valtioneuvosto asetti 29. huhtikuuta 2020 antamassaan määräyksessä kaikille työntekijöille sovelluksen asentamisen ja käytön pakolliseksi. "Ennen virkaan siirtymistään heidän on tarkistettava tilansa Aarogya Setussa tehtävä työmatkoja vain kun sovellus näyttää turvallisen tai vähäisen riskin". Intian sisäministeriö totesi myös, että sovellus on pakollinen kaikille COVID-19-karanteenivyöhykkeellä asuville. Hallitus antoi ilmoituksen yhdessä valtakunnallisen sulkeutumisen jatkamisen kanssa kahdella viikolla 4. toukokuuta alkaen tietyillä rajoitusten purkamisilla.
Intian lentokenttäviranomainen julkaisi 21. toukokuuta 2020 vakiotoimintamenettelyn, jonka mukaan kaikkien lähtevien matkustajien on oltava rekisteröity Aarogya Setu -sovellukseen. Sovellus ei ole pakollinen alle 14-vuotiaille lapsille.  Seuraavana päivänä ilmailuministeri Hardeep Singh Puri kuitenkin selitti, että sovellus ei ole pakollinen kaikille matkustajille.
Jäljitys

NITI Aayogin toimitusjohtajan mukaan "sovellus on kyennyt tunnistamaan yli 3 000 viruksen pesäkettä 3–17 päivää etuajassa".